open-index/open-wikipedia-markdown huggingface dataset:
Broketmaki

**Broketmaki** (*Varecia Variegata*) er en primatart av familien Lorier/makier som er utbredt i Øst-Madagaskar.

Den store broketmakien eller varien er hvit eller rødhvit og er svart i ansiktet og på skuldrene, brystet, flankene, hendene, føttene og halen. Broketmakien eter mer frukt enn noen annen maki. Den bygger bol av balder til de 2 - 3 ungene i et hult tre eller greinkløft. Hunnen er drektig i 90 - 102 dager. Ungene bilr bolet i flere uker og klynger seg deretter til moren. Flokkene består av 2 - 20 individer, med flere dominante hunner som forsvarer territoriet.

## Utseende

* *Lengde: 55 cm*
* * Vekt: 3,5 - 4,5 kg*
* *Hale: 1,1- 1,2 m*
* *Sosial enhet: Flokk*

## Referanser


## Eksterne lenker
* 
* Nettstedet ARKive: https://web.archive.org/web/20130714123924/http://www.arkive.org/black-and-white-ruffed-lemur/varecia-variegata/ 
* Nettstedet Anmialdiversity: http://animaldiversity.ummz.umich.edu/accounts/Varecia_variegata
Søfren Søfrenssøn

**Søfren Søfrenssøn** (eller **Søren Sørensen**) var en dansk-norsk geistlig, trolig av jysk opprinnelse, kjent fra 1500-tallets siste halvdel.

I 1564 virket han som prest ved Solum og Mælum, men ble i 1570 forflyttet til Bø (Telemark) prestegjeld. Han var gift med Ingerid og hadde en datter Marin, men ellers vites ikke så meget om hans privatliv. På oppstanderen i en stolestade i Bø gamle kirke ses et skjold med hans bomerke omkranset av to S'er med årstallet 1579 over. På en annen oppstander ses hans kones bomerke i form av en lilje med initialene I. S. over.

Under ansettelsen i Bø, begynte han på sin *Memorial bog om hues bispen och prouisterne i theris vissitering och scriffuilser anrettet haffue her hos os i Skie søssel i nogen forgangen aar, som datumit vduisser*, utgitt i 1898 av historiker og boksamler Andreas Emil Erichsen. Memorialboken inneholder beretninger om bispevisitaser og kopier av mottatte embedsskrivelser, og er et verdifullt kildeskrift. Den siste notis med hr. Søfrens hånd (han brukte gotisk skrift og skrev på dansk og latin) stammer fra 1599, hvorfor det må antas at han var død etter dette tidspunkt.

## Referanser
Henrik Nilsson (fotballspiller)

**Henrik Nilsson** (født 25. juli 1972) er en svensk tidligere fotballspiller. Nilsson, som var midtbanepiller, har spilt for Malmö FF og Landskrona BoIS, og har også vært en del av Sveriges tropp til fotball under OL 1992.

## Referanser


## Eksterne lenker
*
Røyskattmaki

**Røyskattmakien** (*Lepilemur mustelinus*) er en halvape av familien Makier og Lemurer som er utbredt i nordøst på Madagaskar.
 
Denne små halvapen er et nattdyr som hovedsakelig eter frukt og blader. Den har gripeføtter og en lang, myk, brun pels som blir mørkere mot haletippen. Som hos andre trehoppende primater vender øynene framover, noe som gir godt, stereoskopisk syn og evne til å bedømme avstander nøyaktig. Røyskattmakien lever i territorier på 0,15 - 0,5 hektar.

## Utseende
* *Lengde: 30 - 35 cm*
* *Vekt: 1 kg*
* *Hale: 25 - 30 cm*
* *Sosial enhet: Alene*

## Referanser


## Eksterne lenker
* 
* Nettstedet ARKive: https://web.archive.org/web/20130604030646/http://www.arkive.org/weasel-sportive-lemur/lepilemur-mustelinus/ 
* Nettstedet Animaldiversity: http://animaldiversity.ummz.umich.edu/accounts/Lepilemur_mustelinus
Gustaf Nilsson

**Gustaf Nilsson** (født 20. oktober 1922, død 2004) var en svensk fotballspiller. Nilsson, som var spiss, spilte for Malmö FF og Råå IF, begge i Allsvenskan, fra henholdsvis 1940 til 1950 og 1950 til 1952.

Nilsson var på Malmö FF-laget som tok første svenske mesterskapstittel i 1943/44-sesongen. De to siste sesongene han spilte for klubben, fikk han ikke medalje som svensk mester med klubben, på grunn av for liten spilletid, og Nilsson, sammen med flere andre spillere fra Malmö FF, gikk etter hvert over til Råå IF.

I Nilssons eneste landskamp for Sverige, scoret han tre mål, da Finland ble slått 7-0 i Helsingfors.

## Referanser


## Litteratur
* 
* Malmström, Håkan; *100 MFF:ARE*, Sydsvenska Dagbladets AB (2010), s. 53. ISBN 978-91-85319-71-8 

## Eksterne lenker
*
Indonesiaspøkelsesape

**Indonesiaspøkelsesapen** med det latinske navnet(*Tarsius bancanus*) er en primatart av familien spøkelsesaper som er utbredt i Sørøst-Asia.

Denne halvapen er en liten, langhalet, nattaktiv art som for det meste lever i trær. Kroppen er kompakt, fingrene slanke og tærne har tredeputer og skarpe klør som den kan gripe tak i greiner med. Den kan snu hodet for å se bakover og dermed oppdage bytteetere eller byttedyr med de svære øynene og skarpe ørene. Kosten består for det meste av insekter. Etter å ha oppdaget et byttedyr, kryper den nærmere, hopper så på det og griper det med forlabbene. Hunnen føder én unge etter en drekkhetstid på ca. 180 dager. Ungen blir først båret av moren, men den lærer kjapt å klamre seg til pelsen hennes.

## Utseende

* *Lengde: 12 - 15 cm*
* *Vekt: 85 - 135 g*
* *Hale: 18 - 23 cm*
* *Sosial enhet: Alene*

## Eksterne lenker
* 
* Nettstedet ARKive: https://web.archive.org/web/20130726124614/http://www.arkive.org/horsfields-tarsier/tarsius-bancanus/ 
* Nettstedet Anmialdiversity: http://animaldiversity.ummz.umich.edu/accounts/Tarsius_bancanus
Porta Pia

**Porta Pia** er en byport i den aureliske forsvarsmuren rundt Roma.

## Bygging
Byggingen av byporten ble initiert av pave Pius IV (Giovanni Angelo de' Medici) som en forsterkning av byen forsvar, og porten er oppkalt etter ham. Porten ble tegnet av Michelangelo (1475–1564) som en erstatning  for Porta Nomentana som ligger noen hundre meter lengre sør og som ble stengt på denne tiden. Byggearbeidene foregikk i årene 1561–1565, og ble følgelig fullført etter Michelangelos død.

Fasaden som vender ut fra byen ble fullført i 1869 av Virginio Vespignani.

## Hendelser ved byporten

### Porta Pia-bresjen (1870)

Porta Pia har fått sitt navn knyttet til kampene som førte til Italias samling i 1870. Den 20. september 1870 klarte de italienske styrkene ved hjelp av artilleriild å slå en rundt 12 meter bred bresje rett vest for Porta Pia, slik at soldater fra *[[Bersaglieri]]* kunne rykke inn i byen. 

Ved området for bresjen har det blitt reist et monument og en bronseplate til minne om disse hendelsene. På plassen på utsiden av porten fikk Mussolini i 1932 reist et monument til minne om Bersaglieri. I bygningen mellom de to søylene i porten var det tidligere et tollhus for innreisende til byen. I dag huser bygningen Bersaglieris historiske museum. Gaten som går fra Porta Pia og videre inn mot byens sentrum het tidligere *Via Pia*, men har blitt omdøpt til *Via XX Settembre* («20. september-gaten»).

### Attentat mot Mussolini (1926)
Den 11. september 1926 ble Mussolini utsatt for et attentat på dette stedet, da anarkisten Gino Lucetti kastet en bombe mot ham, uten noen virkning.

## Eksterne lenker
*  Le decorazioni di Porta Pia
Torrefaction

**Torrefaction**, eller torrefiering på norsk, er en teknikk for å lage pellets av biomasse med et høyere innhold av energi enn vanlige pellets. Prosessen er den samme som ved rosting av kaffe. Biomassen varmes opp til 250-300 C under fravær av oksygen. I prosessen forsvinner mye væske og slike pellets blir vannavstøtende (hydrofobe) og kan lagres utendørs. De kan dessuten, med små justeringer, brukes i kullkraftverk istedenfor kull.

## Referanser
Feriekoloniene i Bergen

**Feriekoloniene i Bergen** var sommerferiehjem for barn i Bergen, opprinnelig opprettet av "Komiteen for skolebarns ferieophold paa landet" i 1882. Feriekoloniene ble opprettet for å skaffe barn i Bergen mulighet for opphold på landet i feriene.

## Historikk
Forløperen til feriekoloniene i Bergen var "Komiteen for skolebarns ferieophold paa landet", opprettet i 1882. Komiteen hadde som formål å sende flest mulig skolebarn til fritt landopphold. De første årene greide komiteen å hjelpe ca. 2000 skolebarn årlig. Reise og opphold ble finansiert gjennom bidrag fra Bergens Samlag, Bergens Sparebank, gaver og frivillig arbeid.

Den første feriekolonien som fikk en egen bygning til dette formålet var Ferstad feriekoloni i Os i 1906. Tomten var en gave fra Christian Michelsen. Etter hvert ble det reist feriekolonier en rekke steder i Bergens omegn: Steinestø, Hylkje, Brattholmen på Sotra, Mjølfjell m.v. Stedene ble drevet av privatpersoner, menigheter, sanitetsforeninger, arbeiderforeninger m.v., og tok i mot trengende skolebarn til 3-4 ukers sommeropphold.

Det opprinnelige formålet med feriekoloniene var å skaffe barn fra fattige familier et opphold på landet, slik at barna kunne komme til krefter ved hjelp av nærende kost, sol og frisk luft. Barna ble behørig veid og målt både før og etter oppholdet. Moralsk skulle barna hjelpes ved at de kom bort fra den dårlige påvirkningen i gaten og arbeiderstrøkene. 

Etter hvert forsvant en del av fattigstempelet ved feriekoloniene. Under 2. verdenskrig ble feriekoloniene brukt for å få flest mulig barn bort fra byen og krigen. I 1950-årene ble feriekoloniene avviklet og avløst av leirskoler.
 
Bergen Byarkiv oppbevarer arkivmateriale etter Ferstad feriekoloni, Elisa Knutzons feriekoloni, Bømoen feriekoloni, Mjølfjell feriekoloni, Steinestø feriekoloni, Brattholmen feriekoloni, Hylkje feriekoloni, Lissi Kuhnles Minde og Manger feriekoloni. 
## Referanser
Verreauxsifaka

**Verreauxsifakai** (*Propithecus verreauxi*) er en primatart av familien indrier som er utbredt i de tørre områdene sørvest på Madagaskar. Den finnes helst i torneskog og i skog langs elver, men er også funnet i andre skogtyper.

Denne store lemuriden er hovedsakelig hvit, med brunsvarte felt i ansiktet oppå hodet og under beina og armene. De kraftige beina gjør store, spretne hopp mellom kaktusliknende trær. Verreauxsifakaen eter mange forskjellige blader, blomster, frukt og bark. Den lever i skiftende flokker, som skriker «sifaka» til hverandre når de slåss om territoriegrensene.
## Utseende

* *Lengde: 43 - 45 cm*
* * Vekt: 3 - 5 kg*
* *Hale: 56 - 60 m*
* *Sosial enhet: Flokk*

## Referanser


## Eksterne lenker
* 
* Nettstedet ARKive: https://web.archive.org/web/20131018080556/http://www.arkive.org/verreauxs-sifaka/propithecus-verreauxi/ 
* Nettstedet Anmialdiversity: http://animaldiversity.ummz.umich.edu/accounts/Propithecus_verreauxi
Esben Poulsson

**Esben Poulsson** (født 12. mars 1907, død 11. januar 1974) var en norsk arkitekt. Han var sønn av arkitekten Magnus Poulsson og bror til arkitekten Anton Poulsson.

## Utdannelse og virke
Poulsson studerte ved NTH i 1926–30 og kunne takket være en rekke stipender foreta diverse studiereiser til forskjellige land.

I 1930–32 var han ansatt i Akers reguleringsvesen, og han arbeidet i farens firma i 1930–31 og 1932–36 og var kompanjong i 1936–44. Fra 1944 hadde han egen arkitektpraksis i Oslo. Under krigen arbeidet han også for Brente steders regulering. Han utarbeidet reguleringsplan for Fauske og utviklet et boligområde ved Norsk jernverk i Mo i Rana.

Poulsson tegnet en rekke forskjellige bygningstyper: eneboliger (særlig på 1930-tallet, deriblant hans egen) og boligblokker, skoler, industribygg (ofte preget av nøktern funksjonalisme) og kirker, inkludert samarbeid med faren på Dombås kirke. I tillegg var han involvert i kirkerestaurering. Han stod også for en rekke prosjekter som ikke ble gjennomført.

Poulsson var medlem av tilsynskomiteen for Nidaros domkirke fra 1959 og var leder fra 1971. Han hadde en rekke tillitsverv og var medlem av Fortidsminneforeningen.

## Verker i utvalg
* Utvidelse av Grav skole, Bærum (1930-årene)
* Egen bolig ved Langodden på Snarøya (1934)
* En rekke eneboliger i Oslo, Bærum og Ringerike, enkelte sammen med Magnus Poulsson
* Norenberg & Co margarinfabrikk, Lørenveien 48, Oslo (1938)
* Margarinfabrikk, Maarud Gaard, Sør-Odal (ca. 1938)
* Fabrikk og verkstedsbygning for Granfos Brug, Lysaker (1946–47)
* Danebu (1947–50, etter seier i arkitektkonkurranse)
* To lagerbygninger ved Norsk Eternitfabrikk, Slemmestad (ca. 1948)
* Reguleringsplan for Nordland Portland Cementfabrik
* Statsrealskole og landsgymnas, Bø i Telemark (1950)
* Tre høyblokker på Tonsenhagen, Oslo (1954–60)
* Restaurering av Sarpsborg kirke (1958–59)
* Havøysund kirke, Måsøy (1961)
* Ålvik kirke, Kvam i Hordaland (1962)
* Tana kirke (1964)
* Restaurering av Balke kirke, Østre Toten (1966–67)

## Referanser


## Kilder
* Esben Poulsson i Norsk kunstnerleksikon
* 
*  (Oppslag om Esben Poulsson s. 616 og ellers div. oppslag) 
* 
* Oslo byleksikon
Karkirurgi

**Karkirurgi** er kirurgi på blodårer. I Norge er dette en kirurgisk spesialitet som bygger på spesialiteten generell kirurgi. De vanligste karsykdommene som behandles av karkirurger er tette blodårer (åreforkalkning) og utposninger på blodårer (aneurismer).

## Eksterne lenker
* legeforeningen.no Karkirurgisk spesialitet 
* Artikler om Karkirurgi i Tidsskrift for Den norske legeforening
Rødnabbene

**Rødnabbene** er et gammelt utfartssted på kysten utenfor Halden, sør for Eskeviken.

På Rødnabbene ble det i 1930-årene oppført et badeanlegg med restauranthus, stupetårn og båthus. På det funksjonalistiske restaurantbyggets takterrasse ble det arrangert dansetilstelninger. Hit ble Haldens badelystne fraktet med båtene Selve I og Selve II.

Driften stanset opp i 1957 grunnet sterk forurensning i Iddefjorden. Siden har stedet forfalt.

Det er funnet rester av steinalderbosetning på Rødnabbene.

## Kilder
* Salgsoppgave finn.no
* 

*
Yamaha RD 350 YPVS

**Yamaha RD 350 YPVS** er en motorsykkel produsert av Yamaha med en tosylindret totaktsmotor med vannavkjøing som første gang dukket opp i 1983.    Motorsykkelen er utstyrt med *Yamaha Power Valve System* (YPVS), en ventil montert på eksossiden som skal gi motoren den optimale motstanden under varierende turtall.
Montana Møbler

**Montana** er et dansk møbelfirma som ble grunnlagt av forretningsmann og kunstsamler Peter Joakim Lassen i 1982.

## Design og produksjon
Montana produserer i tillegg til reolsystemer, skap, bord og stoler som f.eks. Verner Pantons *Tivolistol*. Firmaet har også produsert utstillingsrom som *Montanasalen* for Det Kongelige Bibliotek i København.

Design og produksjon foregår til daglig i Hårby på den danske øya Fyn. Siden 2009 har Montana hatt sin danske marketingsavdeling i *Pakhus 48* i *Københavns Frihavn*. Montanas største markeder ligger pr. 2013 i de nordiske landene samt i Benelux, Sveits og Tyskland. 

## Montanas Litteraturpris
I samarbeide med Dagbladet Information og Testrup Højskole utdeler Montana årlig Montanas Litteraturpris til en nyskaper innenfor sin genre.

## Referanser


## Eksterne lenker
* ''Montanas hjemmeside. Besøkt den 25. juni 2013''
Gaskkasbákti

**Gaskkasbákti** (2043 moh.) er et fjell nord for Kebnekaise i svensk Lappland. Fjellet er forbundet med den høyere Kaskasatjåkka med en skarp egg. Ved foten af Gaskkasbákti ligger bresjøen Darfáljávri og den meteorologisk-glasiologiske forskningsstasjonen Tarfala forskningsstation.

## Fotnoter


## Referanser


## Se også
* Liste over fjell i Skandinavia
Indri

**Indri** (*Indri indri*) som er den største av lemuridene er en primatart av familien indrier som er utbredt på Øst-Madagaskar.

Den har svært lange bakbein som den gjør enorme sprang med, men veldig kort hale. Pelsen er hovedsakelig svart, med store hvite felt. Selv om den er et dagdyr, er den inaktiv i lange perioder om dagen. Den foretrekker blader, men tar også frukt, blomster og frø. Indrier lever i par sammen med ungene. Hannen forsvarer territoriet, og hunnen har førsterett på maten.

## Utseende

* *Lengde: 60 cm*
* *Vekt: 6 - 7 kg*
* *Hale: 5 cm*
* *Sosial enhet: Par*

## Referanser


## Eksterne lenker
* 
* Nettstedet ARKive: https://web.archive.org/web/20121219221550/http://www.arkive.org/indri/indri-indri/ 
* Nettstedet Anmialdiversity: http://animaldiversity.ummz.umich.edu/accounts/Indri_indri
Charmian Clift

**Charmian Clift** (1923–1969) var en australsk forfatter og essayist på midten av 1900-tallet. Hun var andre hustru og litterær samarbeidspartner av forfatteren og journalisten George Henry Johnston (1912–1970), også fra Australia.

## Liv
Clift var født i Kiama i New South Wales i 1923. Hun giftet seg med George Johnston i 1947 og fikk tre barn med ham, den eldste av dem var poeten Martin Johnston (1947–1990).

Etter Clifts og Johnstons samarbeidsprosjekt *High Valley* (1949) ble utgitt og ga dem begge anerkjennelse, forlot de Australia med sin unge familie og arbeidet i London for en stund, før de flyttet til den greske øya Hydra for å leve som forfattere. På Hydra ble de rundt 1960 en del av et lite, internasjonalt forfatter- og kunstmiljø med den norske forfatteren Axel Jensen (1932–2003), svenske Göran Tunström (1937–2000) og den kanadiske sangeren og forfatteren Leonard Cohen (1934–2016).

Johnston reiste tilbake til Australia for å motta Miles Franklin-prisen for sin roman *My Brother Jack*. Clift flyttet tilbake til Sydney med deres barn i 1964 etter at hennes bøker *Mermaid Singing*, *Peel Me a Lotus*, og *Honour's Mimic* ble en suksess. Hun ble velkjente for sine essayer i aviser i Sydney og Melbourne; blant dem «Images in Aspic» og «The World of Charmian Clift». I mellomtiden hadde ekteskapet gått i oppløsning.

Den 8. juli 1969, rett før utgivelsen av Johnstons *Clean Straw for Nothing* begikk Clift selvmord ved å ta en overdose av barbiturater (sovemidler) i Mosman, en forstad til Sydney. Hennes aske ble senere spredt i rosehagen i Northern Suburbs Crematorium i Sydney. Hennes ektemann overlevde henne med et år, og døde i 22. juli 1970, 58 år gammel.

## Bibliografi
**Romaner og annen prosa**
* *High Valley*, (sammen med George Johnston) 1949
* *The Big Chariot*, (sammen med Johnston) 1953
* *The Sponge Divers*, (sammen med Johnston) 1955
* *Walk to the Paradise Gardens*, 1960
* *Honour's Mimic*, 1964
* *Strong Man from Piraeus and Other Stories*, (sammen med Johnston) 1983

**Selvbiografier** 
* *Mermaid Singing*, Indianapolis, 1956
* *Peel Me a Lotus*, London, 1959

**Sakprosa**
* *Images in Aspic*, utvalgte essayer, Sydney, 1965
* *The World of Charmain Clift*, Sydney, 1970
* *Trouble in Lotus Land*, Sydney, 1990
* *Being Alone with Oneself*, Sydney, 1991
* *Charmian Clift: Selected Essays*, 2001

## Referanser


## Litteratur
* Wheatley, N. (2001): *The Life and Myth of Charmian Clift*, Flamingo (Harper Collins), Sydney.
* Brown, M. (2004): *Charmian and George*, Rosenberg, Sydney.

## Eksterne lenker
*  Books, forfatterskapet til George Johnston & Charmian Clift
* Gravsted, kort bio og bilder
Peter Joakim Lassen

**Peter J. Lassen** (født 24. oktober 1930, død 15. august 2019) var en dansk forretningsmann og kunstsamler. Han er grunnlegger av oppbevaringssystemet Montana Møbler som han startet i 1982.

## Referanser


## Eksterne lenker
* ''Montana shelving system by Peter J. Lassen for Montana Møbler (DK)''
Finderup-bunkeren

**Finderup-bunkeren** er et militært bunkeranlegg beliggende i Finderup øvelsesterreng vest for Viborg i Danmark. Bunkerens offisielle navn er Bunker&nbsp;7. Anlegget ble bygget på begynnelsen av 1980-tallet under Den kalde krigen. Det rå bygningsverk kostet ca. 600 millioner kroner, som ble betalt av NATO-infrastrukturmidler.

Bunkeren er bygget til å motstå treff av atomvåpen inntil en viss størrelse. Den kan operere uavhengig av tilførsler utenfra i en periode.

Anlegget ble primært bygget som krigshovedkvarter (*Static War Headquarters*) for NATO-kommandoen, som på dansk kaltes Enhedskommandoen og i NATO-terminologi *Commander Baltic Approaches* (COMBALTAP). Kommandoen hadde fredshovedkvarter i lokaliteter på Flyvestation Karup. Dessuten var der fra begynnelsen et NATO-kommunikasjonsknutepunkt i bunkeren.

I 1994 flyttet enda en NATO-avdeling inn i bunkeren; et luftoperasjonssenter kalt Combined Air Operations Center Finderup.

I 2004 ble COMBALTAP, som i mellomtiden hadde skiftet navn til *Joint Command North East*, nedlagt, og krigshovedkvarteret forsvant dermed fra Finderup-bunkeren. Til gjengjeld ble CAOC&nbsp;1 kraftig udvidet ved samme anledning. Det er dog meningen at luftoperasjonssenteret i 2013 skal flyttes til fasiliteter på Flyvestation Karups område. Deretter vil kun kommunikasjonssenteret være tilbake i Finderup-bunkeren. Denne står kanskje også for en nedleggelse.

Fra den danske fredsbevegelsens side var det stor motstand mot byggingen av bunkeren. Man mente blant annet feilaktig at bunkerens formål var å muliggjøre bruk av atomvåpen fra dansk område i en krigssituasjon. I juni 1984 ble det opprettet en kvinnefredsleir på et areal i bunkerens nærhet. Leiren bestod inntil september 1985.

## Referanser




## Eksterne lenker
* Fast arbejde – CAOC eller Combined Air Operation Center  *TV/MIDT-VEST*
* Formålet med regeringsanlæggene  *Danmarks dybeste hemmelighed*
Harry Jansson

**Gustav Harry Jansson (Jangneus)** (født 4. juni 1916 i Stockholm, død 11. mars 2002 i Uppsala), var en svensk skøyteløper som representerte hjemlandet under Vinter-OL 1948 i St. Moritz.

## Personlige rekorder

## Internasjonale mesterskap
Olympiske leker (Vinter) deltatt i ett OL ved fire konkurranser.
:* St. Moritz 1948 på 1&nbsp;500&nbsp;m, 5&nbsp;000&nbsp;m og 10&nbsp;000&nbsp;m.
::* Beste resultat 4.-plass på 5&nbsp;000&nbsp;m i St. Moritz 1948.

Allround-VM på skøyter deltatt en gang.
:* Helsingfors 1948.
::* Beste resultat 8.-plass sammenlagt i Helsingfors 1948.
:::* Deltok også under det uoffisielle Allround-VM 1946 i Oslo på Bislett og ble nummer 6.

EM på skøyter deltatt tre ganger.
:* Oslo F. 1938, Riga 1939 og Hamar 1948.
::* Beste resultat 5.-plass sammenlagt i Riga 1939.

## Referanser


## Eksterne lenker
* 
*  Profil på www.ISU.html.infostradasports.com sine nettsider. (distanseresultater)
*  Profil på The-Sports.org (noen resultater)
Julie Eide Solbakken

**Julie Eide Solbakken** (født 11. juni 1983) er en norsk lokalpolitiker for Høyre. Ved kommunevalget 2011 var hun partiets toppkandidat i Austevoll kommune. Hun har vært fast medlem av kommunestyret sia 2007.

Solbakken er lærer ved Storebø skole. I tillegg er hun sanglærer på kulturskolen i kommunen.

## Kilder
* TV2s velgerguide; besøkt 26. juni 2013.

## Eksterne lenker
*
Leif Sverre Enes

**Leif Sverre Enes** (født 26. februar 1954) er en norsk lokalpolitiker for Høyre. Ved kommunevalget 2011 var han partiets toppkandidat i Kvinnherad kommune. Etter et godt valg lå han an til å bli ordfører i et samarbeid med Arbeiderpartiet, som imidlertid når det kom til stykket, valgte å inngå en avtale med Venstre, Fremskrittspartiet og en utbryter fra Senterpartiet. Enes endte dermed som gruppeleder for det største opposisjonspartiet. 

Enes driver campingplassen og turiststedet Ænes Laksepark.

## Kilder

* «Var ordfører i 48 timer». *Bergens Tidende* 5. oktober 2011; besøkt 26. juni 2013.
* «Leif Sverre Enes». *Kvinnheringen* 2. juni 2008; besøkt 26. juni 2013.
Alvilde Prydz

**Alvilde Prydz** (født 5. august 1846, død 5. september 1922) var en norsk romanforfatter.

## Biografi
Hun var født nær Fredrikshald, nå Halden i Østfold. Foreldrene var Paul Fredrik Birkenbusch Prydz (1810–1908) en handelsmann og tollinspektør og Andersine Nicoline Lund (1815–1899). Hun vokste opp i en stor ungeflokk på garden Tosterød ved Fredrikshald. Familien flyttet til Christiania, hvor Alvilde fikk sin utdannelse. Da hun var 19 år gammel fikk hun sin første post som guvernante hos en prest i Telemark. Mellom 1866-67 gikk hun på *Nissens Pigeskoles Guvernantekurs*. Da presten og hans familie flyttet til Hitra i Trøndelag, var hun der og arbeidet mens hun drev selvstudier.

Prydz debuterte med romanen *Agn og Agnar* i 1880 og i 1884 møtte hun i København forfatterinnen Amalie Skram som oppmuntret henne. Etter utgivelsen av *I Moll* (1885) fikk hun et statsstipend og reiste i Danmark, Tyskland, Frankrike Sveits, og Italia.

*Agn og Agnar* har en stil som viser påvirkningen fra Bjørnstjerne Bjørnson. Større selvstendighet viser hun i novellesamlingene *I moll* (1885) og *Underveis* (1889), romanene *Lykke* (1890), *Paa Fuglvik* (1891), *Mennesker* (1892), *Drøm* (1893), *Sylvia* (1899) og *Mens det var sommer* (1911). *Mennesker* og *Drøm* ble seinere bearbeidet til romanen *To mennesker* (1918). De inneholder en idealistisk problemdebatt, der kvinnens rett til eget personlig liv i ekteskapet er et viktig motiv.

Romanen *Gunvor Thorsdatter til Herø* (1896) ble en stor suksess. Populariteten for hennes verk økte og de ble oversatt til blant annet svensk, tysk og engelsk. Den posisjon som hun vant ved dette verket beholdt hun med romanene *Det lovede land* (1902), *Barnene paa Herö gaard* (1906), *I Ulvedalen* (1909) og framfor alt med *Torbjørn Vik* (1913), skildringen av en ødeleggende lidelseshistorie som også er forfatteren mest personlig og  kunstnerisk sikreste gjennomførte verk. Hun dyrker med forkjærlighet de litterære problemene, ofte med en polemisk brodd og en dose av humor i utformningen.

Prydz skrev også skuespill: *Aino* (1900) og *Paa Granem gaard* (1915). Hun var medstifter av Norsk Kvinnesaksforening i 1884.

## Utvalgte verk

## Priser og utmerkelser
I 1896 fikk Alvilde Prydz tildelt 1000 kroner i statlig forfatterstipend. Ved samme tildeling fikk tre andre forfattere stipend: Arne Garborg og Hans E. Kinck fikk 1500 kroner i stipend, mens Peter Egge fikk tildelt 1000 kroner i likhet med Alvilde Prydz.

## Referanser


## Kilder
* Deler av teksten kommer fra: Gilman, D. C.; Thurston, H. T.; Moore, F., red. (1905). New International Encyclopedia (1. utgave). New York: Dodd, Mead. som nå er i public domain. 
* 
* 

## Eksterne lenker
* 
* 
* Alvilde Prydz, (2) (Prosjekt Runeberg)
* 
* Alvilde Prydz i Idun
* Alvilde Prydz (nordicwomensliterature.net) (dansk)
* Prydz, Alvilde hos nordbok
* Prydz, Alvilde (Libris) (svensk)
Brembo

Brembo kan vise til:
*Brembo (elv) – elv i Italia
*Brembo (selskap) – italiensk selskap
*Brembo (etternavn) – norsk etternavn
Tora Korsvold

**Tora Korsvold** (født 1952) er en norsk historiker, barndomsforsker, professor, forfatter og tidligere lærer.   

Hun er utdannet cand. mag. ved Universitetet i Trondheim fra 1978, og cand. philol. i historie fra samme sted i 1982.  

Tora Korsvold er dr. art. i historie fra NTNU og professor em. i førskolepedagogikk ved Dronning Mauds Minne Høgskole for barnehagelærerutdanning (DMMH) i Trondheim. Hun har særlig arbeidet med barn,- barndom- og barnehagens historie. 

Tora Korsvold avla i 1997 doktorgraden i historie på avhandlingen Profesjonalisert barndom. Statlige intensjoner og kvinnelig praksis på barnehagens arena 1945–1990 ved NTNU. Hun har publisert flere vitenskapelige artikler og bokkapitler, også internasjonalt.

## Bibliografi
* Korsvold, T. (1998): For alle barn! Barnehagens framvekst i velferdsstaten. Oslo: Abstrakt forlag. (2. opplag 2005, 3. opplag 2008).
* Korsvold, T. (2001): Sykehusfødselen tar form- en nærstudie av E.C. Dahls stiftesle. Oslo: Abstrakt forlag.
* Korsvold, T. (2006): Barns verdi. En barndom som evneveik på 1950-tallet. Oslo: Abstrakt.
* Korsvold, T. (2008): Barn og barndom i velferdsstatens småbarnspolitikk. En sammenlignende studie av Norge, Sverige og Tyskland. Oslo: Universitetsforlaget.
* Korsvold, T. (2011) (red.): Barndom Barnehage Inkludering. Bergen: Fagbokforlaget.
* Korsvold, T. (2013): Scandinavian Early Childhood and Consumrer Culture. E-Book. Bergen: Fagbokforlaget.
* Korsvold, T. (2015): Barn som moderne forbrukere. Bergen: Fagbokforlaget.
* Korsvold, T. (2016): Perspektiver på barndommens historie. Bergen: Fagbokforlaget.

## Referanser
Semantisk kompresjon

**Semantisk kompresjon** (engelsk *semantic compaction*) er en utvelgelsesteknikk eller metode som brukes innen Alternativ og supplerende kommunikasjon. Teknikken brukes på talehjelpemidler for mennesker som ikke kan snakke, men har språkforståelse. Semantisk kompresjon anvender vanligvis Minspeak som symbolspråk, men det er også mulig og bruke andre symboler som Bliss. Systemet er utviklet av den amerikanske linguisten Bruce Baker i 1986.

## Metoden
Semantisk kompresjon betyr at en språklig ytring blir kortet ned slik at en sterk bevegelseshemmet person kan si noe uten å stave seg gjennom lange ord og setninger. Et vanlig skriftspråk har få bokstaver (typisk 20-30) men relativt lange ord på mellom én og 10 bokstaver. Et slikt språk krever mange trykk på et tastatur. Hvis man derimot øker antall bokstaver, så kan ordene bli kortere. I mindspeaksystemet består alle ordene av én til tre tegn (symboler).

Istedenfor bokstaver bruker metoden symboler som har flere betydninger. For eksempel kan symbolet av et rødt eple bety: eple, farge rødt, spise, mat, farge. Kombinert med et annet symbol av en løper som står for handling eller et verb, kan eple pluss løperen bety «å spise». Dette krever bare to symboler, eller to trykk på talehjelpemidlet.

## Minspeak i Norge
Metoden har vært brukt i USA og en del andre land i over 20 år. En prosjektgruppe ledet av NAV Kompetansesenter for tilrettelegging og deltakelse utarbeider en norsk oversettelse av systemet på 1990-tallet, med utgangspunkt i erfaringer fra konferanser og studiereiser i USA. Semantisk kompresjonsmetoden ble sammenlignet med tradisjonelle hierarkiske metoder.

## Referanser


## Eksterne lenker
*ISAAC Norge om utvelgelsesteknikker
Algot Christoffersson

**Algot Christoffersson** var en svensk fotballspiller. Christoffersson, som spilte i forsvar, står notert med 150 seriekamper og fem scoringer for Malmö FF i perioden 1923 til 1933.

## Referanser
Felleserklæringen om trosfrihet og konvertering

**Felleserklæringen om trosfrihet og konvertering** er en erklæring utgitt av Islamsk Råd Norge og Mellomkirkelig råd for Den norske kirke i august 2007. Essensen i erklæringen er at begge organisasjoner anerkjenner religionsfrihet som prinsipp, og dermed også menneskers frie rett til å konvertere fra en religion til en annen:

 

Erklæringen tar avstand fra all bruk av vold, diskriminering og trakassering i forbindelse med at mennesker velger å konvertere. Den sier også at all misjon må foregå uten bruk av makt og manipulasjon.

## Eksterne lenker
* Erklæringen på Den norske kirkes nettsider
Richard Oteng Mensah

**Richard Oteng Mensah** (født 14. september 1981) er en ghanesisk tidligere fotballspiller.

Mensah startet fotballkarrieren i ghananske KFC Samosa FC. Mensah debuterte for klubben 14. mai 2001, da han kom inn etter 77 minutter for Peter Ijeh, i det som skulle bli et 0–6-tap for IFK Göteborg.

Mensah har senere spilt for den nederlandske tredjedivisjonsklubben SC Voorland. Han prøvespilte i begynnelsen av 2010 for IFK Mariehamn i øverste nivå i finsk fotball, men fikk ikke kotrakt.

## Referanser
Sven Dyberg

**Sven Dyberg** er en svensk tidligere fotballspiller. Dyberg, som spilte i forsvar, står notert med seks kamper og ingen scoringer for Malmö FF i perioden 1961 til 1963.

## Referanser
Collett (andre betydninger)

**Collett** er bl.a. navnet på
*Collett, en norsk slekt med en rekke kjente medlemmer
* Ben Collett (født 1984), engelsk tidl. fotballspiller
* Ernie Collett (1895–1951), kanadisk ishockeyspiller
Jimmy Dixon

**Jimmy Dixon** (født 10. oktober 1981 i Tubmanburg) er en liberisk fotballspiller. Dixon, som er forsvarsspiller, spiller for den tyrkiske klubben Boluspor.

## Karriere
### Klubbkarriere
Dixon, som er født i Tubmanburg, startet karrieren i Mark Professionals, før han gikk til svenske Floda BoIF i 2007. Etter to sesonger gikk Dixon til BK Häcken, hvor han ble i fem sesonger. Dixon gikk til Malmö FF i 2007, hvor han signerte en treårskontrakt. I 2009 gikk Dixon til tyrkiske Manisaspor. Etter et kort opphold i BK Häcken, dro Dixon i 2013 igjen til Tyrkia, denne gangen til Boluspor.

### Karriere på landslaget
Dixon, som spilte første landslagskamp for Liberia i 1999, står notert med 25 kamper, og ingen scoringer.

## Referanser

## Eksterne lenker
*
Nanxi (kinesisk opera)

**Nanxi** (forenklet kinesisk: 南戏; tradisjonell kinesisk: 南戲; Wade-Giles: *Nan-hsi*; også kalt *Narm hei* (南戲), eller på kantonesisk *Naam<sup>4</sup> hei<sup>3</sup>*) er en tidlig form av kinesisk drama, utviklet fra gamle former for miming, sang og dans på Songdynastiets tid på 1100-tallet. Navnet betyr *Sørlig drama*. Formen ble først utviklet i og rundt Wenzhou i Sør-Kina. Ifølge Mingtidsdramatikeren Xu Wei begynte *nanxi*stilen i keiser Guangzongs  regjeringstid. Hans hovedstad var i Hangzhou, ikke veldig langt fra der *nanxi* skal ha oppstått.

Nanxi begynte ved kombinasjon av Song-skuespill med folkesang og ballader, med bruk av folkelig dagligtale. Sceneskiftene var hyppige.

På lignende måte som i vestlige operetter vekslet talte passasjer med vers  (*qu*) til populære melodier. Profesjonelle skuespilletrupper fremførte *nanxi* i teakre som noen ganger kunne romme tusenvis av publikummere, ikke minst i riksthovedstaden Hangzhou. Nanxi utviklet seg senere til den mer komplekse dramatiske form kjent som chuanqi, og senere til kunqu, og dessuten var utgangspunkt for kantonesisk opera.

Nanxi hadde syv rolletyper, hvorav flere går igjen i senere former for kinesisk opera. *Sheng* (生, Shēng) er heroiske mannsroller, og *Dan* (旦, Dàn) heltinner.  *Mo* (gamle menn), *Jing* (med bemalte ansikter), *Chou* (klovner), *Wai* og *Hou* (også kalt *Tie*) var mindre klart avgrensede typer. Rolletypene i senere former av kinesisk opera ble skarpere definert, men de lar seg se i tidligform i *nanxi*.

På grunn oa sitt direkte og tildels grove språk og likefrem litterære stil, ble ikke *nanxi* omtalt i samtidens historiografi og gikk i høy grad i glemmeboken blant de høylærdes forfatterskap etter midten av 1500-tallet. Av de svært mange *nanxi*syngespill som ble skapt, er det blitt overlevert til moderne tid bare 283 titler og 20 intakte tekster. 

## Referanser


## Litteratur
**Encyclopædia Britannica* 2006. Encyclopædia Britannica Premium Service. 19 January 2006 nanxi
*Cultures & Literatures of Asia — Cora Agatucci

## Eksterne lenker
* Show Goes On 800 Years Later
* Brushing the dust off old scripts 
* Cultures & Literatures of Asia
Erik Eckard

**Erik Eckard** var en svensk fotballspiller. Eckard, som var forsvarsspiller, spilte for Malmö FF fra 1931 til 1932, hvor han står notert med 16 kamper og ingen scoringer.

## Referanser
Stein A. Evensen

**Stein A. Evensen** (født 1942) er en norsk lege og professor emeritus ved Universitetet i Oslo.

## Karriere
Evensen tok medisinsk embetseksamen ved Universitetet i Oslo (UiO) i 1968 og doktorgrad i medisin ved UiO i 1972. Han ble kandidat i helseadministrasjon ved UiO 1997. Fra 1973 til oppnådd aldersgrense var Evensen ansatt ved Medisinsk avdeling, Rikshospitalet. Evensen startet sin vitenskapelige løpebane som studentstipendiat, og ble etter medisinsk embedseksamen ansatt som assistant professor ved Biological Science Center, Boston University. Etter retur til Norge ledet han forskningsgrupper ved Rikshospitalet. Han ble professor i indremedisin ved Rikshospitalet 1992. I årene 1998 til 2006 var han dekanus ved Det medisinske fakultet, Universitetet i Oslo. Evensen ble innvalgt i Det norske Videnskaps-Akademi  i 1997. Han var leder av Regional komite for forskningsetikk i Helseregion Sør-Øst fra 2007 til 2013. Evensen er spesielt opptatt av prioritering av helsetjenester, og han satt i Lønning II-utvalget  som utarbeidet nye retningslinjer for prioriteringer i helsevesenet.

Evensen ble i 2017 gjort til kommandør av St. Olavs Orden.

Evensen var gift med Åsa Rytter Evensen frem til hun døde i 2015.

## Referanser





## Eksterne lenker
Nanxi

**Nanxi** kan sikte til:
*Bydistriktet Nanxi i byprefekturet Yibin i procinsen Sichuan i Folkerepublikken Kina;
*Teaterformen Nanxi, en tidligform av kinesisk opera.
Chuanqi (kinesisk opera)

**Chuanqi** (kinesisk: 传奇, pinyin: *chuánqí* EFEO: *Ch'uan ch'i*) er en tidlig for kinesisk opera. Den blomstret på Yuandynastiets tid.

Ved siden av teatersjangeren zaju, som stod sterkt i Nord-Kina, fantes i Sør-Kina var en annen form, *[[Nanxi (kinesisk opera)|Nanxi]]*. *Chuanqi* utviklet seg fra disse formene, ikke minst fra den sistnevnte.

En *chuanqi*oppføring kunne strekke seg over flere titalls handlinger og forestillinger og vare i flere uker.

Operaformen kunqu er en videreutvikling av *chuanqi*.

## Litteratur
* William H. Nienhauser, Jr.: *Tang Dynasty Tales: A Guided Reader* (Singapore and Hackensack, NJ: World Scientific, 2010). https://books.google.com/books?id=hja49dTBtGkC&printsec=frontcover#v=onepage&q&f=false  Annotated translations of six tales. The Introduction, "Notes for a History of the Translation of Tang Tales," gives a history of the translation of the tales and the scholarship on them.
* Y. W. Ma and Joseph S. M. Lau.  red.: *Traditional Chinese Stories: Themes and Variations.* (New York: Columbia University Press,  1978).  Reprinted: Boston: Cheng & Tsui, 1986. . Includes 26 selections, ranging from the Tang dynasty to 1916.
* Wolfgang Bauer, and Herbert Franke, *The Golden Casket: Chinese Novellas of Two Millennia* (New York: Harcourt, 1964 Translated by Christopher Levenson from Wolfgang Bauer's and Herbert Franke's German translations.)
* "The World in a Pillow: Classical Tales of the Tang Dynasty," in John Minford, and Joseph S. M. Lau, ed., *Classical Chinese Literature* (New York; Hong Kong: Columbia University Press; The Chinese University Press, 2000 ), pp.&nbsp;1019-1076.
Chuanqi

**Chuanqi** kan sikte til:
*Den kinesiske fortellingsformen Chuanqi,
*Den kinesiske operaformen Chuanqi.
Raffaele Cadorna

**Raffaele Cadorna** (født 9. februar 1815 i Milano, død 6. februar 1897 i Moncalieri i provinsen Torino) var en italiensk greve og offiser, bror til Carlo Cadorna, og faren til generalen Luigi Cadorna. Han var en av de sentrale italienske generalene under Italias samling.

Han begynte på de piedmontesiske militærakademiet i Torino i 1832. I 1840 gikk han inn i ingeniørkorpset og  deltok som ingeniøroffiser i den første italienske frigjøringskrig mot Østerrike.

Under Krimkrigen tjenestegjorde han ved de piedmontesiske styrkene i 1855, og i 1859 ble han utnevnt til oberst. I 1860 krigsminister i det republikanske styret i Toscana. Han tjenestegjorde som generalløytnant under den tredje italienske frigjøringskrig i 1866 og i 1870 ledet innmarsjen i Kirkestaten og erobringen av Roma. 

I 1871 ble han senator, og gikk av som offiser i 1877. 

Han ble tildelt en rekke ordner, blant annet utnevnt til ridder av Annunziataordenen, ridder av Sankt Mauritius' og Sankt Lasarus' orden og ridder av Italias kroneorden, alle i 1895.

Cadorna ga i 1889 ut boka *La liberazione di Roma nelll'anno 1870 ed il plebiscito* .

## Referanser
Oliver Dahl-Goli

**Oliver Dahl-Goli** (født 13. august 1897 i Sandar, Vestfold, død 19. juli 1976 i Bergen)  var en norsk predikant og organisasjonsleder. Han var generalsekretær i Den indre Sjømannsmisjon fra 1929 til 1962. I 1961 ble han valgt til stortingsrepresentant fra Bergen for Kristelig Folkeparti på en fellesliste mellom Høyre og KrF. Han fikk bare en periode på Stortinget.

Som ung tok Oliver Dahl-Goli utdanning som møbeltapetserer på Tønsbergs tekniske fagskole. Han praktiserte i yrket fra 1913 til 1916. Han gikk så Vestlandske Indremisjonsforbunds bibelskole og ble deretter reisesekretær Det Vestlandske Indremisjonsforbund. Fra 1918 til 1921 hadde han hele landet som arbeidsfelt, deretter var han to år i Finnmark og tre år i Romsdal før han i 1927 begynte i Den indre Sjømannsmisjon, først som reisesekretær i to år, siden som sekretær for landsstyret, fra 1932 med tittel generalsekretær. Fra 1930 til 1961 var han også redaktør for organisasjonens ukeblad Fiskerens Venn.

## Utmerkelser
* Ridder av dansk Dannebrogs orden 1958
* Kongens fortjenstmedalje i gull 1964

## Utgivelser
* *Livet er slik* 1952
* *Hvis det er drøm* 1956
* *I dag ved kilden* Andaktsbok 1957

## Referanser




## Eksterne lenker
*
Cupfinalen i fotball for menn 2013

**Cupfinalen for herrer 2013** var en fotballkamp som ble spilt mellom Rosenborg Ballklub (RBK) og Molde søndag 24. november 2013 på Ullevaal Stadion, og avsluttet Norgesmesterskapet i fotball for menn 2013. Kampen var den 108. cupfinalen for herrer og den 71. finalen som ble spilt på Ullevaal Stadion. Molde ble cupmestre etter å ha beseiret RBK 4–2.

## Kampdetaljer

## Dommere

## Veien til Ullevaal

## Eksterne lenker
* NM-menn hos fotball.no
Paul Enock

**Paul Alan Enock** (født 9. juli 1934 i Sydney, død 24. februar 2013 i Langley), var en australskfødt canadisk skøyteløper som representerte Canada under Vinter-OL 1968 i Grenoble. Han hadde tidligere konkurrert i sykling og deltok blant annet i sykling under Samveldelekene 1958 i Cardiff, Wales.

## Personlige rekorder

## Internasjonale mesterskap
Olympiske leker (Vinter) deltatt i ett OL ved to konkurranser.
:* Grenoble 1968 på 5&nbsp;000&nbsp;m og 10&nbsp;000&nbsp;m.
::* Beste resultat 15.-plass på 10&nbsp;000&nbsp;m i Grenoble 1968.

Allround-VM på skøyter deltatt fire ganger.
:* Moskva 1962, Oslo 1965, Göteborg 1966 og Göteborg 1968.
::* Beste resultat 13.-plass sammenlagt i Oslo 1965.

## Referanser


## Eksterne lenker
* 
*  Profil på Canadas OL-komites sider
*  Profil på www.ISU.html.infostradasports.com sine nettsider. (distanseresultater)

*  Nekrolog i Vancouver Sun, Publisert 1. mars 2013.
* Paul Enock er død  Nekrolog/minneord fra Åge Dalby for Norges Skøyteforbund
* Skøyteløper Paul Enock, Canada, V. Rek. 3000 m. 4.37,2. , Ingvaldsen – Bilde med resultatavlen, Enock og banemester Ingvaldsen etter Enocks uoffisielle verdensrekord på 3&nbsp;000&nbsp;m for herrer på Hamar 10. februar 1962.
Haraldsplass Samtalesenter

**Haraldsplass Samtalesenter** er et tverrfaglig samtalesenter for private og næringsliv i Bergen bestående av bl.a. psykologer, prester, veiledere og sjelesørgere. Samtalesenteret er eid av Haraldsplass Diakonale Stiftelse som også eier Haraldsplass diakonale høgskole, Haraldsplass Diakonale Sykehus og Haraldsplass Barnevern. Senteret ble etablert høsten 2012 og er en sammenslåing av 5 avdelinger/sentre, også eid og drevet av Haraldsplass Diakonale Stiftelse. Disse er Senter for relasjonsutvikling (etablert i 1986), Senter for livsmestring (psykiatrisk poliklinikk, etablert i 2005), Sjelesorgsenteret (etablert i 1997), Retreat Bergen (et samarbeid med Bjørgvin bispedømme) og Senter for åndelig veiledning.
Haraldsplass Samtalesenter er lokalisert på Haraldsplass/Ulriksdal i Bergen sammen med Haraldsplass Diakonale Sykehus, Haraldsplass Diakonale Høgskole og Haraldsplass Diakonale Stiftelse.

## Eksterne lenker
* Haraldsplass Samtalesenter
* Haraldsplass Diakonale Sykehus
* Haraldsplass Diakonale Høgskole
* Haraldsplass Diakonale Stiftelse
* Haraldsplass Barnevern
Harald Sjonfjell

**Harald Sjonfjell** (født 30. mars 1949, død 20. juni 2013) var en norsk fagforeningsleder. Han var leder i OFS (nå SAFE) fra 1986 til 1990. Han begynte sin offshorekarriere i Phillips i 1978. Tidlig på 80-tallet var han medlem av styret i Ekofisk-Komiteen. I 1986 ble han valgt til leder av OFS, ett verv han hadde frem til 1990. I den perioden frontet han flere streiker for oljearbeiderne på norsk sokkel.

I 1994 ble han valgt til leder av Ekofisk-Komiteen. Han var leder frem til 2003. I den perioden nektet Harald Sjonfjell og resten av klubbledelsen å iverksette en sympatistreik i 1996. Dette førte til en konflikt mellom Ekofisk-komiteen og OFS. Konflikten ble så hard at Ekofisk-komiteen som hadde vært med å stifte OFS, forlot forbundet. 
Samme år opprettet Harald Sjonfjell i Ekofisk-komiteen en samarbeidsavtale med NOPEF som var OFS sin erkekonkurrent. Samarbeidsavtalen varte til 1999, da ble Ekofiskkomiteen fullverdige medlem av NOPEF (nå Industri Energi).

I NOPEF satt Harald Sjonfjell som medlem av forbundsstyret i mange år. I 2006 ble han medlem av forbundsstyret i Industri Energi, ett verv han hadde frem til 2010.
Sitt siste tillitsverv hadde han som leder av valgkomiteen foran Industri Energi sitt landsmøte i 2010.

«De oljeansatte har mye å takke Harald Sjonfjell for», sa Leif Sande leder i Industri Energi i nekrologen til Harald Sjonfjell.

## Referanser


## Kilder
* www.industrienergi.no Takk for alt Harald!
* www.safe.no: Harald Sjonfjell er død
* *Ekofisk-komiteen 30 år* 2004
Ullern gård

**Ullern gård** var en storgård i Oslo, som har gitt navn til dagens strøk og bydel Ullern. Gårdsnavnet kommer av norrønt *Ullarin*, sammensatt av genitivsformen av gudenavnet *[[Ull (norrøn mytologi)|Ullr]]* og *vin*, naturlig eng.   Gården, som ble trolig ryddet i romersk jernalder (ca. år 0-400), tilhørte Nonneseter kloster i middelalderen, og fra 1357 ble en del eid av Hovedøya kloster. Etter reformasjonen i 1537 tilhørte én del kronen, mens den andre var kannikegods. I 1663 ble gården solgt til Morten Lauritssøn Ugle. Peder Nilssøn Leuch fikk samlet gården i 1674, og den forble udelt til 1740 da den ble igjen delt, denne gang i Øvre Ullern (gnr. 28/448, tidligere gnr. 28/1) som lå ved Åsjordet, og Nedre Ullern (gnr. 28/5) som lå rett øst for Ullern kirke. Øvre Ullern hadde en lang rekke eiere, blant andre Peder Anker og Robert Gonsalvo Major, frem til Herman Severin Løvenskiold kjøpte Øvre Ullern i 1866 og Nedre Ullern i 1878. Øvre Ullern var så eid av hans etterkommere frem til gården ble utparsellert etter første verdenskrig, særlig fra 1930-tallet, mens Nedre Ullern ble overtatt av hans datter Caroline Løvenskiold og hennes mann Frits Kiær i 1887. Kiær solgte Nedre Ullern i 1930, og eiendommen ble utparsellert og bygningene revet en gang under andre verdenskrig.   

Øvre Ullern ble solgt til Selvaagbygg AS midt på 1970-tallet og hele området utbygget vesentlig med boligblokker i årene 1978-84. Selvaag beholdt en 4,84 mål stor tomt (28/1081) med våningshus, drengestue og stabbur, samt et springvannfundament. Resten av gårdens bygninger ble revet. Våren 1988 ble både hovedhuset og drengestuen på Øvre Ullern totalskadet i en brann, slik at det nå bare står ruiner igjen. Stabburet ble derimot reddet og står den dag i dag. I 2016 solgte Selvaag Eiendom AS den 4,8 mål store tomten (Ullern allé 79) til Generallunden Boligsameie.   I juni 2018 ble en dukkestue i sveitserstil fra 1887, som hadde blitt flyttet fra gården til en have i Hoffsjef Løvenskioldsvei, flyttet tilbake og gjenreist der den tidligere hadde stått. 

## Referanser



## Litteratur
*Axel Løvenskiold, *Ullern Gårds historie*, 1959
China Girl

«**China Girl**» er en sang skrevet av David Bowie og Iggy Pop i 1977, i deres periode i Berlin. Sangen ble først utgitt på Pops album *[[The Idiot (album)|The Idiot]]* i 1977, og ble siden utgitt av Bowie i 1983 på albumet *[[Let's Dance (David Bowie-album)|Let’s Dance]]*. Ved hjelp av Nile Rodgers' polerte produksjon og Stevie Ray Vaughans umiskjennelige gitar ble versjonen på Let's Dance en stor hit.

«China Girl» regnes som en av Bowies mest kjente sanger. I Norge havnet den på 7.-plass på VG-lista. Det ble laget en musikkvideo av China Girl, som inneholdt video av Bowie og modellen Geeling Ng (senere Geeling Ching). Bowie beskrev videoene av Let’s Dance og China Girl som et «veldig enkelt, veldig direkte utspill mot rasisme».

## Referanser


## Eksterne lenker
*
Ambita

**Ambita AS**, tidligere **Norsk eiendomsinformasjon**, er et norsk aksjeselskap som tilbyr IKT-tjenester, -systemer og -produkter med basis i eiendoms- og kartinformasjon, blant annet fra kommuner, boligbyggelag, energiverk og Kartverket. Informasjon fra grunnboken og matrikkelen er sentrale elementer i selskapets løsninger.

Ambita ble etablert i 1987 og har hovedkontor i Oslo og avdelingskontor i Bergen. Selskapet har omkring 75 ansatte.

Selskapet var pr. 2020 100 % statseid, men ble konkurranseutsatt i 2014 og regjeringen Solberg fikk fullmakt fra Stortinget til å selge seg ned i selskapet. I april 2021 besluttet regjeringen å selge selskapet til Sikri.

## Referanser


## Eksterne lenker
*